Ordbok

En **ordbok** eller **ordliste** er en samling av ord fra ett eller flere språk. Den angir hvordan ordene staves, og gir gjerne definisjoner, bøyninger, uttalehjelp, eksempler på bruk og ordenes etymologi. Hvis det er en ordbok mellom ulike språk (flerspråklig ordbok), gir ordboken tilsvarende ord eller et forklarende uttrykk på det andre språket. Ordene i ordbøker er vanligvis ordnet alfabetisk.

Ordbøker kan dekke mindre eller større områder. De kan ha som mål å beskrive de fleste ord som er dokumentert brukt i et visst språkområde, eller kan konsentrere seg om ett enkelt fagfelt eller en enkelt historisk periode. I teorien skiller en ordbok seg fra et leksikon ved at ordboka bare gir korte definisjoner på ord, ikke lengre forklaringer, men i praksis glir de to boktypene ofte over i hverandre. 

Mange ord forklares ved hjelp av synonymer, det vil si med enkeltord som har nesten samme betydning som oppslagsordet. Dette kan være nyttig, men også gi opphav til misforståelser, fordi synonymene ikke alltid brukes i samme sammenheng som det opprinnelige ordet. Det gjelder særlig for ordbøker mellom to forskjellige språk. Ellers finnes det egne synonymordbøker. Også kryssordbøker liste opp synonymer. 

Ordbøker publiseres tradisjonelt i papirutgaver. Disse er vanligvis alfabetisk ordnet, men det finnes også ordbøker og ordlister som er tematisk ordnet. Papirordbøker utgis i ulike størrelser, alt fra lommeordbøker og mindre skoleordbøker til store fagordbøker.

## Første norske ordbøker
Den første norske ordbok kom i 1634 og var en ordbok over norske og danske juridiske uttrykk, utgitt på anmodning av kansleren Jens Bjelke. I 1646 utga presten Christen Jenssøn i Sunnfjord en liten norsk ordbok kalt *[https://urn.nb.no/URN:NBN:no-nb_digibok_2016041827004 Den Norske Dictionarium Eller Glosebog]* med rundt tusen ord. I 1802 kom en nokså stor norsk ordsamling av Laurents Hallager, mens han ennå var student.

## Elektroniske ordbøker
Det er mer og mer vanlig å publisere ordbøker elektronisk. De kan enten distribueres på ulike lagringsmedier (f.eks. CD-ROM og DVD) slik at de kan installeres direkte på datamaskinen, eller de kan gjøres tilgjengelig på Internett i en vanlig nettleser. En mellomløsning er ordbøker som lastes ned via Internett, men installeres på datamaskinen etterpå. Felles for disse elektroniske ordbøkene er at de vanligvis ikke er ordnet alfabetisk, men at man bruker en egen søkefunksjon for å finne ordene man er interessert i. Søkefunksjonalitet gir store fordeler i forhold til et alfabetisk ordnet papirprodukt, fordi det i papirordbøkene bare er oppslagsordene som er ordnet alfabetisk. I en elektronisk ordbok kan man søke i hele innholdet i ordboken, og man kan da finne frem til definisjoner, eksempler, etymologi og annet som er plassert under andre oppslagsord enn man ville lete under i en alfabetisk ordbok. Man kan også få kjøpt elektroniske ordbøker i lommekalkulatorformat med de vanligste ordene på over 25 språk. Disse kan i tillegg brukes til enkle setninger på samme måte som lommeparløren.

### Se også
* Clue Norge
* Ordnett
* ifinger

### Tilgjengelige på Internett

#### Ettspråklige
* Bokmålsordboka
* Nynorskordboka
* Norsk ordbok
*Det Norske Akademis ordbok (NAOB)
* Riksmålsordlisten

#### Tospråklige
* Clue Lookup har ordbøker på flere språk og innen en rekke fagområder. Det kreves betalt abonnement.
* Dansk-svenske specialordlister – ordlister innenfor en rekke fagområder, 15&nbsp;000 dansk/svenske opslagsord, 40&nbsp;000 søkeord totalt
* Ordnett har ordlister og ordbøker innenfor en rekke språk og fagområder som krever betalt abonnement.
* ifinger har ordlister og ordbøker innenfor en rekke språk og fagområder som krever betalt abonnement.

#### Andre ordbøker på Internett
** Easytrans.org – enkel oversettelse av ord mellom engelsk, spansk og norsk

## Kjente ordbøker (utvalg)

### Norsk

* Bokmålsordboka
* Norsk Riksmålsordbok (NRO)
*Det Norske Akademis ordbok (NAOB)
* Norsk ordbok (moderat bokmål og riksmål)
* Norsk Ordbok (nynorsk og norske dialekter)
* Nynorskordboka
* Ordbog over det norske Folkesprog (Ivar Aasen)
* *[[Norsk Ordbog]] ([[Ivar Aasen]])*
* Riksmålsordboken
* Ny Lomme-Ordbog til Brug for Franskmænd og Normænd = : Nouveau dictionnaire portatif français-norvégien et norvégien-français

#### Rettskrivningsordlister

* Tanums store rettskrivningsordbok
* Riksmålsordlisten

### Norrønt

* J. Fritzners ordbok («Ordbog over det gamle norske Sprog»)

### Svensk

* Nationalencyklopedins ordbok
* Svenska Akademiens ordbok
* Svenska Akademiens ordlista över svenska språket

### Dansk

* Ordbog over det danske sprog
* Retskrivningsordbogen fra Dansk Sprognævn
* Den Danske Ordbog
* Den Danske Online Ordbog

### Islandsk
* Lexicon islandicum

### Engelsk

* Oxford English Dictionary
* The American Heritage Dictionary of the English Language
* Webster's Third New International Dictionary
* The Collins English Dictionary

### Fransk

* Le dictionnaire de l'Académie française
* Le Robert

### Kinesisk
*Hanyu Da Cidian

### Samisk

* En lappisk Grammatica efter den Dialect, som bruges av Field-lapperne udi Porsanger-Fiorden
* Ræsonneret lappisk sproglære efter den sprogart, som bruges av fjældlapperne i Porsangerfjorden i Finmarken. En omarbejdelse av Prof. Knud Leems Lappiske grammatica

* Lappisk ordbok
* Dávvi Girji: Norsk/nordsamisk og nordsamisk/norsk. Gratis.
* Satni.org: lulesamisk, nordsamisk, sørsamisk. Gratis.
* Anders Kintel Julevsáme-dárro báhkogirjje: lulesamisk/norsk og norsk/lulesamisk. Gratis.
* Ordbok.sametinget.se: Ordliste for nordsamisk, lulesamisk og sørsamisk på det svenske sametingets nettsted. Gratis.
* Divvun.no: sørsamisk, nordsamisk og lulesamisk rettskrivningsverktøy. Gratis.

## Se også
* Leksikografi
* Glossar
* Bildeordbok

## Referanser


## Eksterne lenker
* 
*  Wikiordboka på norsk
* https://www.nb.no/search?mediatype=bøker&subject=&#x22;ordbøker&#x22;
* Søk i Bokmålsordboka og Nynorskordboka